|  |  |
| --- | --- |
| Numri i lëndës: | 2019:164180 |
| Datë: | 04.11.2019 |
| Numri i dokumentit:  | 00623988 |

**P.nr.172/2019**

**NË EMËR TË POPULLIT**

**GJYKATA THEMELORE PEJË - DEGA NË KLINË, Departamenti i Përgjithshëm - Divizioni Penal,** Gjyqtarja e vetme gjykuese Sabrije Rraci me Sekretaren Juridike Shere Desku, në çështjen penale kundër të akuzuarit: A A Z nga P në rr. ,,... .., për shkak të veprës penale: degradim ose shkatërrimi i mjedisit nga neni 338 par.1 të KPRK-së, sipas aktakuzës së Prokurorisë Themelore në Pejë, PP/II.Nr: 1496/2019, të dt.25.07/2019, në shqyrtimin fillestar publik të mbajtur në praninë e Prokurorit të Shtetit: Astrit Gashi, nga Prokuroria Themelore në Pejë, dhe të pandehurit A Z pas përfundimit të shqyrtimit fillestar më dt: 30.09.2019, në të njëjtën ditë publikisht shpalli aktgjykimin, kurse me datën: 04.11.2019 e përpilojë këtë:

**A K T GJ Y K I M**

I pandehuri: A Z, i lindur nga prindërit-babai A, dhe e ëma M, e vajzërisë B, i lindur me dt. .. në P rr.’’ ....’’ lagja .. ,i martuar baba 4 femijve, ka të kryer shkollën e mesme, me profesion tregtar, i gjendjes së mesme ekonomike, identifikohet me nr. personal: Dl....., Shqiptar, Shtetas i Republikës së Kosovës, mbrohet në liri.

**ËSHTË FAJTORË**

**Sepse:**

Me datë 03.07.2019, rrethe orës 12:50, në fshatin P K L, ka shkelur ligjin duke bërë degradimin e tokës dhe duke shfrydzuar burimet natyrore pronë e K. K, në atë mënyrë që gjatë kontrollës e berë më datë të lartcekur nga policia, i njëjti është hasur duke punua në separacionin e tij, ‘.. .. dhe atë një kamion te mbushur me zhavorr, edhe pse e ka pasur të ndaluar punën me urdhëresë të datës 16.05.2019 nga Komisioni i Pavarur për Miniera dhe Minerale edhe përkundër ndalesës i njëjti ka vazhduar të punoj.

**-Me çka ka kryer vepër penale: Ndotja, degradimi ose shkatërrimi i mjedisit nga neni 338 par.1 të KPRK-së.**

Prandaj gjykata në bazë të neneve 4, 7 , 17, 41, 46 dhe 73 si dhe nenit 338, par.1, të KPRK-së, si dhe nenit 365 të KPPRK-së,

**G J Y K O N**

**DËNIM ME GJOBË**

**I.ME DËNIM ME GJOBË: Vlera në shumën prej 300(treqindë) €uro,** tëcilën shumë obligohet i pandehuri qe ta paguaj brenda afati kohor ne kohë zgjatje pre 15 ditësh nga dita e plotfuqishmërisë se këtij aktgjykimi.

Nëse i pandehuri nuk e paguan gjobën, e njëjta do te shndërrohet me dënim burgimi, duke u llogaritur 20 €uro për një ditë.

**II**. **Detyrohet:** I akuzuari në emër të shpenzimeve paushallë të paguajë shumën prej 20 € (njëzetë) €uro dhe në emër të kompenzimit të viktimave të krimit, 30 (treidhjet) €, brenda afatit prej 15 ditësh, nga dita e plotfuqishmërisë së këtij aktgjykimi.

**III. UDHEZOHET:** Pala e dëmtuar: Përfaqësuesi i autorizuar i Drejtorisë për Urbanizëm-Sektori i Ambientit në Klinë, për realizimin e kërkesës pasurore-juridike në kontestin e rregullt juridiko-civil.

**A r s y e t i m**

Prokuroria Themelore në Pejë-Departamenti i Përgjithshëm, më aktakuzë, PP/II. nr: 1496/2019, të dt.26.07.2019, kundër të akuzuarit A Z, nga P në rr. ,,...’’ .., për shkak të veprave penale: Ndotja, degradimi ose shkatërrimi i mjedisit nga neni 338 par.1 të KPRK-së.

 Gjykata mbajti seancën e shqyrtimit fillestar më dt: 25.09.2019 gjatë të cilës u dëgjuan Prokurori i Shtetit dhe i akuzuari i lartë cekur. I pandehuri në seancën e shqyrtimit fillestar e ka pranuar fajësinë, me vullnrt dhe vetëdije të plotë, për veprën penale për të cilën akuzohet.

Prokurori i Shtetit nga Prokuroria Themelore në Pejë, në fjalën e dhënë lidhur me pranimin e fajësisë nga ana e të pandehurit deklaroi se pajtohem me pranimin e fajësisë, pasi që pranimi i fajësisë është dhënë në mënyrë vullnetare dhe me vetëdije të plotë për pasojat e pranimit të fajësisë, pasi që ky pranim është bërë konform dispozitave të KPRK-së, neni 248.

 Gjyqtari i vetëm gjykues vërtetoi se i pandehuri e ka kuptuar natyrën dhe pasojat e pranimit të fajësisë, pranimi i fajësisë u bë vullnetarisht, më liri të plotë nga ana e të akuzuarit, pranimi i fajësisë mbështetet në faktet e çështjes që i përmban aktakuza në materialet e prezantuara nga Prokurori i Shtetit.

Gjykata pas pranimit të fajësisë nga ana e të akuzuarit, dhe marrjes së mendimit të palëve, respektivisht Prokurorit të Shtetit si dhe provave që gjenden në shkresat e lëndës vërteton se janë përmbushur të gjitha kushtet ligjore të parapara sipas dispozitës së nenit 248 par.1 të KPPRK-së dhe e aprovoi pranimin e fajësisë nga ana e të akuzuarit në shqyrtimin fillestar. Andaj Gjykata konform nenit 248 par.4 të KPRK-së, nuk ka zbatuar procedurën e provave por ka vazhduar me shqiptimin e dënimit.

Gjykata u mbështet edhe në provat materiale siç janë: Raporti i oficerit Demë Raci me nr. të rastit 2019-DE-320 i dt.03.07.2019, deklarata e të dëmtuarit Q G e dhenë në Proukori. Deklarata e dëshmitarit G G e dt.15.07.2019, deklarata e të pandehurit A Z e dt.19.07.201, kërkesa për sekuestrim të përkohshëm me datën 5.07.2019,urdhëresa për sekuestrimin e përkohshëm të sendeve lëshuar nga Gj.TH Pejë dega në K, e dt.09.07.2019,kërkesa për lëshimin e urdherit për kthimin e sendeve te sekuestruara përkosisht e dt.26.07.2019.çertifikata e regjistrimit të biznesit,,.. SHPK’’ me nr. ....e dt. 03.05.2018, kërkesa për licenca të shfrydzimit e dt.16.07.2018,lisenc hulumtimi i lëshuar nga KPMM i dt.08.07.2019, vendimi i datës 25.01. 2019 i lëshuar nga Ministria e Mjedisit dhe planifikimit hapësinor, Pëlqimin e Drejtorisë për Urbanizëm për ndërprerjen e aktivitetit të jashtëzakonshëm miniera e dt.16.05.2019,Pocesvrbalin për inspektimin e kryer i dt. 16.05.2019,Çertifikata e regjistrimit të biznesit ne emër të G SH e dt.16.07.2019 çelsat e kamionit, foto dokumentacioni si dhe të shikohen shkresa e tjera të lëndës.

Me rastin e vendosjes së llojit dhe lartësisë së dënimit, Gjykata pati parasysh të gjitha rrethanat në llojin dhe masën e dënimit, dhe në rastin konkret si rrethana lehtësuese gjeti faktin se i pandehuri, gjatë shqyrtimit fillestar e ka pranuar fajësinë për veprën penale e cila i vihet në barrë, ishte i sinqertë gjatë gjykimit, si dhe faktin se është hera e parë që ka rënë në kundërshtim me ligjin, premtimin se në të ardhmen nuk do të bie ndesh me ligjin.

Ndërsa duke e marrë parasysh shkallën e përgjegjësisë penale si rrethanë rënduese gjykata gjeti dhe pati parasysh dashjen e kryerjes së veprës penale të pandehurin, intensitetin e rrezikimit apo dëmtimit të përgjithshëm, në këtë çështje penalo-juridike.

Andaj gjykata ka shqiptuar dënimin si në dispozita të aktgjykimit me bindje se ky dënim është adekuat me shkallën e rrezikshmërisë shoqërore të veprës së kryer penale dhe shkallën e përgjegjësisë penale të te pandehurit dhe se me një dënim të tillë do të arrihet qëllimi i dënimit i paraparë me nenin 41 par.1 të KPRK-së, që të parandalojë kryesin nga kryerja e veprave penale në të ardhmen dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Gjykata gjatë shqyrtimit fillestar të mbajtur, duke marrë parasysh pranimin e fajësisë nga ana e të pandehurit, aprovoj aktakuzën e Prokurorisë Themelore në Pejë, për dhënien e dënimit meritor, duke vendosur si në dispozitiv të këtij aktgjykimi.

Konform dispozitave ligjore të nenit 453 par.1 të KPPRK-së, obligohet i pandehuri që ti kompensoj shpenzimet e procedurës penale, si, dhe shpenzimet për kompensim të viktimave të krimit u muar konform Qarkores për zbatimin e ligjit nr.05/L-036.

 Andaj nga arsyet e theksuara me lartë, dhe konform dispozitave ligjore të nenit 25 par.2, 26 par.2, 297, 365 dhe 470 te KPPRK–së.

Nga sa u tha më lartë u vendos si në dispozitiv të këtij aktgjykimi.

**GJYKATA THEMELORE PEJË-DEGA KLINË**

**P.nr. 172/2019 më dt: 04.11.2019**

 **Procesmbajtësja Gjyqtarja**

 **Shere Desku Sabrije Rraci**

**KËSHILLA JURIDIKE:**

Kundër këtij aktgjykimi mund të ushtrohet

Ankesë në afat prej 15 ditësh nga dita e

pranimit të njëjtit, Gjykatës së Apelit në

Prishtinë, e nëpërmes kësaj gjykate.